Denne gang er det Rebild Kommune, som vil have en ejendom kondemneret i Terndrup og andre skal rives ned frivilligt.

Byrådet i Rebild har besluttet at kondemnere ejendommen på Skørpingvej 1 pr. 1. november. Leif Henriksen, der ejer ejendommen har indtil 1. januar 2012 til at komme med forbedringsforslag til ejendommen. Det besluttede byrådet torsdag. Derudover er forvaltningen i gang med at prioritere 33 ejendomme, som er indstillet til nedrivning. Heriblandt også et par af Leif Henriksens ejendomme, oplyser direktør Lars Schou, Rebild Kommune. Rebild Kommune har 2 millioner til at rive huse ned efter aftale med de forskellige ejere. Det kan muligvis betyde at 15 til 20 af ejendommene er fortid.